OpenLLM-France/wikimedia huggingface dataset:
# Determinant de Vandermonde

El Determinant de Vandermonde és, en àlgebra lineal, el determinant d'una matriu de Vandermonde. Aquest determinant, per una matriu de dimensió n×n, s'expressa de manera general com a:
    ${\begin{vmatrix}V\end{vmatrix}}=\prod _{1\leq i<j\leq n}(\alpha _{j}-\alpha _{i})$

## Vegeu també

* Matriu de Vandermonde
# Noorbeek

Noorbeek (en limburguès Norbik) és un antic municipi a l'extrem sud de la província de Limburg als Països Baixos a la frontera amb Bèlgica, a la vall del Noor, un afluent del Voer.
El primer esment escrit Nortbech data del 1228. Durant l'antic règim pertanyia al «País de Dalhem» un comtat independent que el 1244 va esdevenir un feu del ducat de Brabant. Una part important del terra pertanyia al monestir de Rolduc de Kerkrade. A la fi de la Guerra dels Vuitanta Anys el 1661, després del Tractat de partició el seu territori va ser cedit a la Corona de Castella. La reforma administrativa durant l'ocupació francesa (1795-1814) va fer-ne un municipi el 1795. El 1831 passà a Bèlgica, però després del Tractat de Londres (1839) Guillem I dels Països Baixos va recuperar Maastricht i la part de Limburg enllà de la riba dreta del Mosa. Va fusionar-se l'any 1982 amb Margraten que al seu tor, el 2011 va ser integrat en el municipi Eijsden-Margraten.
L'església està dedicada a Brígida d'Irlanda. Data del 1228 i era una sufragània de l'església de 's-Gravenvoeren, l'edifici actual és d'estil gòtic tot i conservar unes restes romàniques de l'església anterior. El nucli antic del poble és un paisatge protegit. El paisatge natural, amb el seu relleu accidentat i pendents forts de fins a 10%, fenomen rar als plans Països Baixos, és una destinació turística aficionada per excursionistes i ciclistes. Cada segon dissabte després de Pasqua s'hi celebra des del 1634 la cerimònia del «Pi de Santa Brígida», un esdeveniment a l'inventari del patrimoni immaterial neerlandès.
El nom prové del riu Noor també anomenat Noorbeek.

## Referències

* ↑ «Noorbeek - Norbik» (en neerlandès). Ajuntament d'Eijsden-Margraten. Arxivat de l'original el 2017-08-01. [Consulta: 1r agost 2017].
# Holtz

Holtz (en luxemburguès: Holz; en alemany: Holz) és una vila de l'antiga comun de Perlé i avui de la nova comuna de Rambrouch, situada al districte de Diekirch del cantó de Redange. Està a uns 33 km de distància de la ciutat de Luxemburg. Per la vila passa el riu Nothomb.

## Referències

* ↑ «Holtz». [Consulta: 28 setembre 2015].
# Jaume Solà i Seriol

Jaume Solà i Seriol (Badalona, 1845-1880) va ser un religiós i historiador local català.
Els seus pares van ser Nicolau Solà i Sayol, corder, i Josepa Seriol i Escolà. El seu avi patern havia estat espardenyer. Es va formar al seminari de Barcelona. Fou ordenat sacerdot a Girona, però va celebrar la seva primera missa a la parròquia de Santa Maria de Badalona. També es llicencià en Filosofia i Lletres el 1877, i treballà com a mestre a l'escola del seu germà Josep. Fou delegat a Badalona de l'Associació d'Excursions Catalanes. Es dedicà també a l'escriptura, especialment sobre temàtiques de Badalona. Una de les seves obres més destacades fou Millores de Badalona, que obtingué un premi de l'Ajuntament de Badalona en el certamen organitzat pel setmanari El Eco de Badalona el 1880. En aquesta publicació també publicà periòdicament una història de Badalona. Així mateix, fou l'autor del plànol de la vila de Badalona de 1878.

## Referències

* 1 2 3 Abras, Carreras i Nieto, 2003, p. 143.
* ↑ Calbet i Montañà, 2001, p. 171.
* 1 2 Abras Pou, 1998, p. 89.
* 1 2 Padrós i Cuyàs, p. 47.

## Bibliografia

* Abras Pou, Margarida. Els cementiris de Badalona. Badalona: Ajuntament de Badalona, 1998.
* Abras, Margarida; Carreras, Montserrat; Nieto, M. Dolors. Tots els carrers de Badalona. Badalona: Museu de Badalona, 2003.
* Calbet, Josep Maria; Montañà, Daniel. Metges i farmacèutics catalanistes (1880-1906). Valls: Edicions Cossetània, 2001.
* Padrós i Cuyàs, Josep Maria «Gaietà Soler i la seva influència dins la historiografia arqueològica badalonina, els darrers cent anys». Butlletí de la Reial Acadèmia Catalana de Belles Arts de Sant Jordi, Volum 4-5, 1990.
# Ibn Abi-Umara

Ibn Abi-Umara fou un aventurer de Tunísia que, amb el suport dels àrabs d'Ifríqiya, es va revoltar al sud del país vers el 1281 o 1282. Els seus èxits foren ràpids i el 1282 ja dominava gran part del país i es va proclamar califa. Va seguir obtenint victòries i a començaments del 1283 l'emir hàfsida Abu-Ishaq Ibrahim I ibn Yahya va haver de fugir cap a Bugia amb el seu fill Abu-Faris ibn Ibrahim, governador de la regió. Abu Faris va forçar al seu pare a abdicar al seu favor la primavera del 1283 però no li va servir de gaire perquè Ibn Abi Umara el va derrotar i matar en una batalla l'1 de juny del 1283. Abu-Ishaq Ibrahim I, fet presoner, fou executat.
Els seus excessos i les decisions errònies (sobretot en contra dels àrabs que li havien donat suport) el van privar molt ràpidament dels seus suports. Els àrabs van permetre el seu destronament el 1284 i la proclamació de Abu-Hafs Úmar I ibn Yahya, germà d'Abu-Ishaq Ibrahim I ibn Yahya.
# Midway (Texas)

Midway és una població dels Estats Units a l'estat de Texas. Segons el cens del 2000 tenia 288 habitants.

## Demografia

Segons el cens del 2000, Midway tenia 288 habitants, 120 habitatges, i 86 famílies. La densitat de població era de 69,5 habitants/km².
Dels 120 habitatges en un 29,2% hi vivien nens de menys de 18 anys, en un 52,5% hi vivien parelles casades, en un 13,3% dones solteres, i en un 28,3% no eren unitats familiars. En el 25% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,83.
Per edats la població es repartia de la següent manera: un 24% tenia menys de 18 anys, un 10,8% entre 18 i 24, un 23,6% entre 25 i 44, un 22,2% de 45 a 60 i un 19,4% 65 anys o més.
L'edat mediana era de 39 anys. Per cada 100 dones de 18 o més anys hi havia 79,5 homes.
La renda mediana per habitatge era de 36.875 $ i la renda mediana per família de 39.167 $. Els homes tenien una renda mediana de 24.145 $ mentre que les dones 24.375 $. La renda per capita de la població era de 17.824 $. Aproximadament el 6,8% de les famílies i el 8,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Midway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Midway». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Diboll

Diboll és una població dels Estats Units a l'estat de Texas. Segons el cens del 2000 tenia 5.470 habitants.

## Demografia

Segons el cens del 2000, Diboll tenia 5.470 habitants, 1.424 habitatges, i 1.107 famílies. La densitat de població era de 440,9 habitants/km².
Dels 1.424 habitatges en un 43,4% hi vivien nens de menys de 18 anys, en un 54,4% hi vivien parelles casades, en un 19,2% dones solteres, i en un 22,2% no eren unitats familiars. En el 20,6% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,08 i el nombre mitjà de persones que vivien en cada família era de 3,57.
Per edats la població es repartia de la següent manera: un 27,2% tenia menys de 18 anys, un 10,7% entre 18 i 24, un 33,8% entre 25 i 44, un 19,6% de 45 a 60 i un 8,7% 65 anys o més.
L'edat mediana era de 32 anys. Per cada 100 dones de 18 o més anys hi havia 143,3 homes.
La renda mediana per habitatge era de 28.183 $ i la renda mediana per família de 31.524 $. Els homes tenien una renda mediana de 29.156 $ mentre que les dones 18.324 $. La renda per capita de la població era de 10.707 $. Aproximadament el 24% de les famílies i el 26% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Diboll». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Diboll». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Mikhlaf

* Per a altres significats, vegeu «Mikhlaf (divisió administrativa)».
Al-Mikhlaf o al-Mikhlaf al-Sulaymani (àrab: المخلاف السليماني, al-Miẖlāf as-Sulaymānī) és una regió de l'Aràbia Saudita que es correspon a la província d'Asir. Sota els ziyadites del Iemen (819-1018) el territori de la regió de Tihama situat entre al-Shardja al sud i Haly al nord fou dominat per l'emir d'Àtthar, Sulayman ibn Tarf al-Hakamí, i va rebre el nom de Mikhlaf dels Tàrfides (Mikhlaf Ibn Tarf) o al-Mikhlaf as-Sulaymaní. Fou conegut sovint només com a Mikhlaf, nom que ha arribat fins a temps moderns, tot i que a partir del segle xix la regió s'anomena Asir.

## Referències

* ↑ Isam Ghanem «The Legal History of 'A Sir (Al-Mikhlaf Al-Sulaymani)». Arab Law Quarterly, 5, 3, agost de 1990, pàg. 211-214.
* ↑ Caesar E. Farah. The Sultan's Yemen: 19th Century Challenges to Ottoman Rule. IB Tauris, 2002, p. 70, 75 i 76.

## Vegeu també

* Emirat del Mikhlaf
# Hartley

«Hartley» té aquests significats:
* Toponímia:
** Hartley (Iowa), població dels Estats Units a l'estat d'Iowa
** Hartley (Texas), concentració de població designada pel cens dels Estats Units a l'estat de Texas
* Biografies:
** Brendon Hartley (Palmerston North, Nova Zelanda, 1989), pilot neozelandès
** Bridgitte Hartley (Sandton, 1983), esportista sud-africana que va competir en piragüisme en la modalitat d'aigües tranquil·les
** David Hartley (Halifax, Yorkshire, 1705 − Bath, 1757), filòsof britànic
** David Hartley (junior) (Bath, Anglaterra, 1732 - 1813), estadista, inventor i científic
** Gene Hartley (Roanoke, Indiana, 1926), pilot estatunidenc de curses automobilístiques
** Herman Otto Hartley (1912 - 1980), estadístic germano-nord-americà
** Hal Hartley (Lindenhurst, Nova York, 1959), guionista i director de cinema estatunidenc
** L. P. Hartley (Whittlesey, 1895 – Londres, 1972), escriptor anglès
** Margaret Hartley (Burnley, 1906 – Wirral, 1964), gimnasta artística anglesa que va competir durant la dècada de 1920
** Nina Hartley (Berkeley, Califòrnia, 1959), actriu pornogràfica, educadora
** Marsden Hartley (Lewiston, Maine, 1877 - Ellsworth, Maine, 1943), pintor i escriptor estatunidenc
** Wallace Hartley (Colne, 1878 – Atlàntic, 1912), violinista, director de l'orquestra del Titanic
* Miscel·lània:
** Llei Taft-Hartley, norma jurídica dels Estats Units, proclamada el 1947, que regeix les relacions entre sindicats i la patronals
** Oscil·lador Hartley, circuit electrònic basat en un oscil·lador LC
** Teorema de Shannon-Hartley, aplicació del teorema de codificació per a canals amb soroll
# Òc (revista)

Òc és una revista literària occitana creada el 1923 a Tolosa per Ismael Girard i Camil Soula. Se la considera com una proposta d'expressió independent de la cultura occitana. És redactada íntegrament en occità en la norma clàssica, encara que publicà obres d'autors en català i d'altres idiomes.
Començà com a òrgan de la Societat d'Estudis Occitans (SEO) i fins al 1939 va estar molt influïda pel catalanisme, degut al mecenatge de Josep Carbonell i Gener i l'Oficina de Relacions Meridionals de la Generalitat de Catalunya.
Actualment la redacció és establerta a Moans-Sartós (Alps Marítims) i és dirigida per Maria Loïsa Gordon. Hi han col·laborat grans escriptors com Max Roqueta i Bernat Manciet.

## Referències

* ↑ Robèrt Lafont i Christian Anatole (1973) Història de la literatura occitana Dopesa, Barcelona, tom segon
* ↑ «Òc (revista)». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Òc Arxivat 2010-12-24 a Wayback Machine. (occità)
# Joaquim Vallmajó i Sala

Joaquim Vallmajó i Sala (Navata, 1941 – Ruanda, 1994) fou un missioner empordanès. Va estudiar filosofia i teologia al seminari de Girona i donar la seva vida en la tasca d'evangelització compromesa amb la gent que pateix. Va ser víctima de la guerra i de les matances que hi va haver entre els tutsis i els hutus als grans llacs africans: va desaparèixer i no s'han pogut esbrinar les circumstàncies de la seva mort.

## Referències

* ↑ «Joaquim Vallmajó i Sala». Gran Enciclopèdia Catalana. Barcelona: Grup Enciclopèdia Catalana.
* ↑ «Carrer de Joaquim Vallmajor i Sala». Ajuntament de Palafrugell. [Consulta: 13 novembre 2012].

## Enllaços externs

* Joaquim Vallmajó, l'última missió, 30 minuts (TV3)
# Ibn Abi-r-Rijal

Àhmad ibn Sàlih, més conegut com a Ibn Abi-r-Rijal (1620- 26 de març de 1681) fou un historiador, teòleg, jurista i poeta iemenita, de la secta zaidita. Va escriure diverses obre entre les quals una compilació de 1300 biografies de zaidites il·lustres.

## Bibliografia

* Encyclopaedia of Islam, Brill Publishers, Leiden, s.v. "Ibn Abī 'l-Ridjāl".
# David di Donatello 1965

La 10a edició dels premis David di Donatello, concedits per l'Acadèmia del Cinema Italià va tenir lloc el 31 de juliol de 1965 al Teatre grecoromà de Taormina. El premi consistia en una estatueta dissenyada per Bulgari.

## Guanyadors
### Millor director

* Francesco Rosi - Il momento della verità (ex aequo)
* Vittorio De Sica - Matrimonio all'italiana (ex aequo)

### Millor productor

* Carlo Ponti - Matrimonio all'italiana

### Millor actriu

* Sophia Loren - Matrimonio all'italiana

### Millor actor

* Vittorio Gassman - La congiuntura (ex aequo)
* Marcello Mastroianni - Matrimonio all'italiana (ex aequo)

### Millor actriu estrangera

* Audrey Hepburn - My Fair Lady (My Fair Lady)

### Millor actor estranger

* Rex Harrison - My Fair Lady (My Fair Lady)

### Millor productor estranger

* Jack L. Warner - My Fair Lady (My Fair Lady)

### Targa d'oro

* Michael Cacoyannis, per la seva direcció a: Zorba the Greek (Zorba the Greek/Alexis Zorbas)
* Anthony Quinn, per la seva interpretació a: Zorba the Greek (Zorba the Greek/Alexis Zorbas); regia di Michael Cacoyannis
* Melina Mercouri, per la seva interpretació a: Topkapi (Topkapi); dirigida per Jules Dassin
* Dino De Laurentiis, pel conjunt de la seva producció

## Referències

* ↑ premis David di Donatello 1965 a mymovies.it
* ↑ David di Donatello Milestones: From De Sica and Fellini to Sorrentino and Garrone a la revista Variety
* ↑ Gold and malachite 'David di Donatello' trophy, Bulgari, 1956 Arxivat 2021-01-15 a Wayback Machine. al web de Sothebys

## Vegeu també

* Nastri d'argento 1965

## Enllaços externs

* David di Donatello 1965 a Filmaffinity
* Cronologia al web dels David di Donatello
* Vittorio De Sica e Francesco Rosi sul palco del David 1965 a Facebook
* Audrey Hepburn speaking Italian at the David di Donatello Awards (1965) a YouTube
# Micronycteris microtis

Micronycteris microtis és una espècie de ratpenat que viu a Centreamèrica i a Sud-amèrica.
Comparteix amb la resta de fil·lostòmids tant la protuberància en forma de fulla sobre el nas com el sistema d'ecolocalització, encara que el seu comportament és únic, ja que és capaç de discriminar els estímuls ecològicament rellevants dins d'un entorn de so saturat extremadament complex. Recents investigacions han demostrat la sorprenent capacitat d'aquest ratpenat per trobar menjar enmig del soroll. El seu ecolocalitzador els permet discriminar entre el terra i la presa basant-se en els reflexos o l'efecte Doppler del ressò induït pel moviments de les ales de la presa, encara que pot detectar preses completament immòbils. Els crits d'ecolocalització són una banda multiharmònica de freqüència modulada que concentra la major part de l'energia en el segon harmònic, el qual es troba entre 95 i 75 kHz, una freqüència molt similar a la del ratpenat camallarg, tot i que probablement de menor intensitat.

## Subespècies

* Micronycteris microtis mexicana
* Micronycteris microtis microtis

## Referències

* ↑ Geipel, Inga; Jung, Kirsten; Kalko, Elisabeth K. V. «Perception of silent and motionless prey on vegetation by echolocation in the gleaning bat Micronycteris microtis». Proc. R. Soc. B, vol. 280, 1754, 07-03-2013, pàg. 20122830. DOI: 10.1098/rspb.2012.2830. ISSN: 0962-8452. PMC: 3574334. PMID: 23325775.
* ↑ Geipel, Inga; Kalko, Elisabeth K. V.; Wallmeyer, Katja; Knörnschild, Mirjam «Postweaning maternal food provisioning in a bat with a complex hunting strategy». Animal Behaviour, vol. 85, 6, 01-06-2013, pàg. 1435–1441. DOI: 10.1016/j.anbehav.2013.03.040.
* ↑ Tellez-Giron, G.; Ceballos, G. Mammals of Mexico. JHU Press, 2014, p. 683–684. ISBN 978-1421408439.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Osteòfit

Els osteòfits són proliferacions òssies que es formen al llarg dels marges articulars d'una articulació afectada d'artrosi. No s'han de confondre amb els entesòfits, que són projeccions òssies que es formen en la inserció d'un tendó o lligament. En alguns casos els osteòfits no sempre es distingeixen de les exostosis de manera definida, tot i que en molts casos hi ha diverses diferències. Els osteòfits solen ser intraarticulars (dins de la càpsula articular).

## Referències

* ↑ Diccionari Enciclopèdic de Medicina
* ↑ «Bone formers: osteophyte and enthesophyte formation are positively associated». Annals of the Rheumatic Diseases, 56, 2, 01-02-1997, pàg. 85–90. DOI: 10.1136/ard.56.2.85. PMC: 1752321. PMID: 9068279.
* ↑ «The Medico-chirurgical Review and Journal of Medical Science» (en anglès). Burgess and Hill, 01-01-1844.
* ↑ «The ultrastructure of the peri-articular osteophytes - an evaluation by scanning electron microscopy.». West Afr J Med, 24, 2, 2005, pàg. 147–50. DOI: 10.4314/wajm.v24i2.28186. PMID: 16092317.
# Hartley (Texas)

Hartley és una concentració de població designada pel cens dels Estats Units a l'estat de Texas. Segons el cens del 2000 tenia 441 habitants.

## Demografia

Segons el cens del 2000, Hartley tenia 441 habitants, 149 habitatges, i 118 famílies. La densitat de població era de 24,4 habitants per km².
Dels 149 habitatges en un 45% hi vivien nens de menys de 18 anys, en un 69,8% hi vivien parelles casades, en un 3,4% dones solteres, i en un 20,8% no eren unitats familiars. En el 17,4% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,31.
Per edats la població es repartia de la següent manera: un 34,7% tenia menys de 18 anys, un 8,4% entre 18 i 24, un 29,9% entre 25 i 44, un 18,1% de 45 a 60 i un 8,8% 65 anys o més.
L'edat mediana era de 30 anys. Per cada 100 dones de 18 o més anys hi havia 97,3 homes.
La renda mediana per habitatge era de 38.500 $ i la renda mediana per família de 45.000 $. Els homes tenien una renda mediana de 25.469 $ mentre que les dones 18.750 $. La renda per capita de la població era de 16.150 $. Aproximadament el 10,2% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hartley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Hartley». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Veronika Fialka-Moser

Veronika Fialka-Moser (Viena, 1955 - 2014) va ser una metgessa austríaca i professora de Medicina Física i Rehabilitació a la Universitat de Medicina de Viena. Va ser la primera dona que va ser nomenada professora clínica a la Universitat de Medicina de Viena.

## Educació

Va estudiar medicina a la Universitat de Medicina de Viena, on es va especialitzar en medicina física i esportiva. Es va graduar l'any 1979 i va completar la formació especialitzada en reumatologia i medicina de l'esport.

## Trajectòria

Fialka-Moser va estudiar la síndrome del dolor regional complexa, la rehabilitació del càncer, el limfedema i les diferències de sexe en medicina.
L'any 1999 Fialka-Moser va ser nomenada presidenta de la Secció de Medicina Física i Rehabilitació de la Unió Europea d'Especialistes Mèdics (UEMS). El 2001 va ajudar a establir el Comitè d'Afers Clínics de la Unió Europea d'Especialistes Mèdics per centrar-se en Medicina Física i Rehabilitació (PRM). El comitè ha desenvolupat un procés d'acreditació per a PRM, que s'adapta per reflectir l'entorn en què es desenvolupa l'acreditació.
Va ser membre del Senat de la Universitat de Medicina de Viena. En honor al seu compromís amb la diversitat en medicina, la Universitat de Medicina de Viena va establir el Premi a la Diversitat Veronika Fialka Moser.

## Referències

* ↑ Crevenna, Richard «O Univ. Prof. Dr. Veronika Fialka-Moser passed away – A Tribute» (en anglès). Disability and Rehabilitation, vol. 36, 18, 01-08-2014, pàg. 1485–1485. DOI: 10.3109/09638288.2014.948134. ISSN: 0963-8288.
* 1 2 Crevenna, R.; Smolenski, U. C. (en alemany) Physikalische Medizin, Rehabilitationsmedizin, Kurortmedizin, 24, 03, 01-06-2014, pàg. 115–116. DOI: 10.1055/s-0034-1376950. ISSN: 0940-6689.
* 1 2 «Clinical Affairs Committee» (en anglès americà). UEMS PRM Section and Board. [Consulta: 24 gener 2024].
* ↑ Group, Grabovac. «Charlotte, Lovro and Igor won first place for their work on diversity promotion and research in categories "Engagement" and "Graduate Thesis".» (en anglès americà). Grabovac Group, 11-03-2022. [Consulta: 29 gener 2024].
# Ibn Abi-Xànab

Muhàmmad ibn al-Arabí (Taqbu prop de Medea, 1869 - Alger 8 de febrer de 1929) conegut com a Ibn Abi-Xànab, pronunciat en el dialecte algerià Ben Xneb (registre civil francès: Ben Cheneb) fou un savi arabista d'Algèria, d'una família de militars que havien servit als otomans.
La seva obra científica es desenvolupà principalment entre 1906 i 1913 amb nombroses obres (L'enciclopèdia de l'Islam esmenta 57 títols), 64 articles escrit per l'enciclopèdia de l'Islam 1a edició, i 3 en altres publicacions, i diversos escrits en vers i prosa.

## Bibliografia

Encyclopaedia of Islam, Brill Publishers, Leiden, s.v. "Ibn Abī Shanab".